Diari Oficial de la Generalitat Valenciana


Sumari del DOGV 6830, del 31-07-2012 (2012/7332)

RESOLUCIÓ de 16 de març de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Red Eléctrica de España, SAU, autorització administrativa de construcció de les noves instal·lacions elèctriques de transport secundari de 220 kV, per remodelació de l'actual subestació de distribució STR Moncofa, que passa a denominar-se ST Moncofa a 220/20 kV, ubicada en el terme municipal de Nules, s'aprova el seu projecte tècnic d'execució i es declara, en concret, la seua utilitat pública. ATASCT/2011/7/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6830

Data del DOGV
:   31-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7332


Data del document
:   16-03-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 16 de març de 2012, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Red Eléctrica de España, SAU, autorització administrativa de construcció de les noves instal·lacions elèctriques de transport secundari de 220 kV, per remodelació de l'actual subestació de distribució STR Moncofa, que passa a denominar-se ST Moncofa a 220/20 kV, ubicada en el terme municipal de Nules, s'aprova el seu projecte tècnic d'execució i es declara, en concret, la seua utilitat pública. ATASCT/2011/7/12. [2012/7332]  
Vista la sol·licitud presentada per Red Eléctrica de España, SAU, domiciliada als efectes de notificacions en 48776 Erandio (Biscaia), c/ Ribera de Axpe núm. 5, en data 4 de gener de 2011, davant del Servici Territorial d'Energia de Castelló, sobre concessió d'autorització administrativa per a la construcció de les noves instal·lacions de transport de 220 kV, per remodelació de les instal·lacions elèctriques de l'actual subestació de distribució STR Moncofa, que passarà a denominar-se ST Moncofa, situada en la zona sud-oest de la població de Moncofa, a l'altura del PK 1 de la carretera CN-320, en el terme municipal de Nules, província de Castelló, s'aprove el projecte tècnic d'execució i es declare, en concret, la seua utilitat pública.   
A la mencionada sol·licitud, s'adjunta el projecte tècnic de la instal·lació esmentada, firmat per tècnic competent.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
A este efecte, amb data 3 de maig de 2011 es va registrar en este òrgan directiu informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a la remodelació de la subestació de 220/20 kV, denominada ST Moncofa, en vista del document de Planificació dels Sectors d'Electricitat i Gas 2008-2016, aprovat per Acord del Consell de Ministres, de 30 de maig de 2008, als efectes previstos en l'article 36.3 de la Llei 54/1997, de 27 de novembre, i l'article 114 del Reial Decret 1955/2000, d'1 de desembre.  
Resultant que va ser realitzada la informació pública de la mencionada sol·licitud en el Diari Oficial de la Comunitat Valenciana del dia 25 de maig de 2011, en el Butlletí Oficial de la Província de Castelló del dia 26 de maig de 2011; en el diari Levante de 25 de maig de 2011, i en el tauler d'anuncis de l'Ajuntament de Nules, únic municipi afectat pel projecte, des del dia 12 de maig fins al 20 de juny de 2011, segons edicte de l'ajuntament esmentat, als efectes previstos en l'article 9 del citat Decret 88/2005, de 29 d'abril; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que, d'acord amb el mencionat Decret 88/2005, de 29 d'abril, es va traslladar a l'Ajuntament de Nules la separata del projecte de la instal·lació sol·licitada atés que afecta béns, instal·lacions, obres o servicis, centres o zones dependents d'eixa entitat, a l'efecte de prestar-ne la conformitat o l'oposició i, simultàniament, es va traslladar al referit ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, i es va sol·licitar un informe sobre l'adaptació del projecte al planejament urbanístic que siga aplicable.  
  
Per part de l'Ajuntament de Nules es va remetre informe relatiu a l'adaptació del projecte al planejament urbanístic. Respecte de les manifestacions formulades relatives a obres de remodelació de la subestació transformadora, estes van ser traslladades a l'empresa peticionària, que va acompanyar, a efectes justificatius, informe relatiu a les necessitats de reducció d'impacte visual de la ST Moncofa, que al seu torn, va ser traslladat a l'ajuntament esmentat.  
Resultant que de la documentació que hi ha en l'expedient no hi ha afecció a la resta de les administracions públiques, organismes i, si és el cas, empreses de servicis públics o d'interés general que puguen veure's afectades per la instal·lació.   
Resultant que, el Servici Territorial d'Energia de Castelló ha informat favorablement sobre la instal·lació sol·licitada.  
Resultant que figura en l'expedient una còpia de la resolució emesa en data 23 de desembre de 2011 pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual s'estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de remodelació de la subestació transformadora de 220/20 kV denominada ST Moncofa, promogut per Red Eléctrica de España, SAU, i Iberdrola Distribución Eléctrica, SAU, en el terme municipal de Nules, província de Castelló, sempre que este es realitze amb les previsions del projecte, l'estudi d'impacte ambiental i la resta de documentació que hi ha en l'expedient i amb els condicionants que es recullen en la part dispositiva de la present resolució.   
Resultant que el projecte presentat té entre la seua documentació els plànols pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Resultant que la sol·licitud i documentació adjunta té una definició i concreció de les característiques tècniques que garantixen la major seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-los adequadament.  
Resultant que, d'acord amb la documentació que hi ha en l'expedient, la remodelació sol·licitada s'executarà en els mateixos terrenys on actualment es troba ubicada la subestació transformadora STR Moncofa, la qual després de la remodelació passarà a denominar-se ST Moncofa, situada en la zona sud-oest de la població de Moncofa, a l'altura del PK 1 de la carretera CN-320, parcel·la núm. 356 del polígon núm. 27, en el terme municipal de Nules, província de Castelló.   
Resultant que, d'acord amb el projecte presentat, la finalitat de la remodelació de la subestació transformadora és poder atendre les necessitats actuals i de futur de la demanda elèctrica existent i disposar de les infraestructures elèctriques necessàries que puga garantir el servici als consumidors d'esta zona geogràfica.  
Atés que, d'acord amb l'article 5 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de la xarxa de transport secundari d'energia elèctrica.  
Atés que la present instal·lació ja que està situada íntegrament en territori de la Comunitat Valenciana, i no està enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la seua tramitació i autorització.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a la construcció de les noves instal·lacions elèctriques de transport secundari de 220 kV, per remodelació de l'actual subestació de distribució STR Moncofa, que passa a denominar-se ST Moncofa a 220/20 kV, ubicada en el terme municipal de Nules, província de Castelló, situada en la zona sud-oest de la població de Moncofa, a l'altura del PK 1 de la carretera CN-320, en el terme municipal de Nules, província de Castelló, i les característiques tècniques principals de la qual són les següents:  
Sistema elèctric de 220 kV:  
Es tracta d'un sistema compacte d'interior (en edifici), amb envoltant metàl·lica i aïllament en hexafluorur de sofre (SF6), tipus GIS (Gas Insulated Switchgear). La configuració elèctrica del sistema és de doble barra amb adaptament transversal blindada, format per sis (6) posicions en 220 kV, amb la distribució següent:  
- Dos (2) cel·les per a posicions de línia (L-1 i L-5) formades cada una per dos seccionadors selectors de barres, un interruptor automàtic, tres transformadors d'intensitat; tres transformadors de tensió, un seccionador d'aïllament; dos seccionadors per a presa de terra de l'interruptor, un seccionador de presa de terra de línia; dos jocs de barres cada una d'estes (un costat, barres i un altre costat, línies) i un seccionador de presa de terra de línia amb poder de tall brusc sobre curtcircuit; dos jocs de barres cada una d'estes, i la caixa per als terminals dels cables tipus sec, incloent-hi els terminals de SF6.  
- Dos (2) cel·les per a posicions de transformador (T-1 i T-2) a més dels elements descrits per a les cel·les de les posicions de línia, s'instal·laran tres transformadors d'intensitat toroïdals, un per fase, que abracen el cable de potència.  
- Una (1) cel·la per a posició de mesura i presa de terra, formada per sis transformadors de tensió (tres per barra); un seccionador de presa de terra; i dos jocs de barres.  
- Una (1) cel·la per a posició d'enllaç de barres, formada per dos seccionadors selectors de barres; dos seccionadors de presa de terra, situat un a cada costat de l'interruptor; un interruptor automàtic; tres transformadors d'intensitat, i dos jocs de barres.  
- Un joc de tres parallamps d'òxid de zinc (ZnO) el més pròxim a cada transformador.  
A més, s'ha projectat espai per a tres (3) posicions de reserva:  
  
- Dos (2) posicions de línia.  
- Una (1) posició de transformador (T-3).  
S'inclou, així mateix, les instal·lacions per a servicis auxiliars, equips per a mesura i control i proteccions que estan associats al mateix sistema de transport secundari.  
- Obra civil: La construcció d'estes instal·lacions de transport secundari suposa la remodelació de l'actual subestació de distribució STR Moncofa, de manera que, perquè esta no quede sense servici, es farà per etapes. En la fase I, es demolirà part de l'edifici existent de la citada STR, i es construiran dos nous edificis. El primer albergarà el GIS de 220 kV, propietat de Red Eléctrica de España, SAU, i la construcció del qual s'autoritza per este acte, així com la sala de control i comunicacions, que es compartirà entre Red Eléctrica de España, SAU i Iberdrola Distribución Eléctrica, SAU, que contindrà el segon edifici, que es construirà en la fase II, un mòdul de cel·les de 20 kV, en aïllament SF6, annexat al construït en la fase I, que correspon a instal·lacions de distribució excloses d'esta resolució. El tancament perimetral estarà format per un tancament no metàl·lic format per un mur de blocs de formigó.   
- Pressupost: tres milions cinc-cents huitanta-dos mil cent vint-i-huit euros i huitanta-cinc cèntims d'euro (3.582.128,85 €).  
  
Segon  
Aprovar el projecte tècnic d'execució, firmat per tècnic competent i visat pel col·legi professional corresponent, per a la construcció de les instal·lacions de transport secundari relacionades en el punt primer de la present resolució.  
  
La present resolució queda sotmesa a les condicions següents:  
  
a) D'acord amb el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i, en especial, les relatives a l'ordenació de territori i al medi ambient.  
  
b) La instal·lació que cal executar complirà els reglaments tècnics aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran d'executar-se segons el projecte aprovat. En cas que siga necessari introduir modificacions respecte de la documentació presentada, el titular de la present resolució haurà de sol·licitar prèviament a esta direcció general l'aprovació corresponent.  
  
d) El termini d'execució de l'obra serà de vint-i-cinc mesos, comptadors des de l'endemà de la notificació d'esta resolució. No obstant això, abans de la finalització d'este termini, Red Eléctrica de España, SAU, podrà sol·licitar-ne una ampliació concreta per mitjà de sol·licitud motivada davant d'este òrgan directiu, acompanyant la documentació justificativa de la demora i del nou termini previst que sol·licite.   
  
e) El titular informarà de l'acabament de les obres el Servici Territorial d'Energia de Castelló als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
g) Les d'orde mediambiental establides en la Declaració d'Impacte Ambiental, de 23 de desembre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. Els residus derivats del desmantellament de les instal·lacions existents seran gestionats adequadament a través d'empreses autoritzades per al tractament i eliminació de residus.  
2. Hauran d'adoptar-se les condicions (mesures d'integració paisatgística i programa d'implementació) fixades en l'estudi d'integració paisatgística que acompanya el projecte, d'acord amb el contingut de l'informe de 24 de maig de 2011 del Servici de Paisatge.  
3. En relació a l'ús de gasos fluorats en la instal·lació, s'observaran els aspectes regulats en el Reial Decret 795/2010, de 16 de juny.  
  
4. Les accions incloses en el Programa de Vigilància Ambiental hauran de comunicar-se, a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia.   
5. Qualsevol modificació o ampliació del projecte presentat, haurà de ser comunicada a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de les instal·lacions elèctriques de transport secundari autoritzades en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i que es concreten en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, i comunicar que la publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
Annex I  
  
Relació de béns i drets afectats del projecte: ST Moncofa 220/20 kV   
Terme municipal de Nules, província Castelló (instal·lacions de transport secundari).  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 16 de març de 2012.- El director general d'Energia: Antonio Cejalvo Lapeña.